b'\n_START_ARTICLE_\nManometru de control (scufundare)\n_START_PARAGRAPH_\nManometrul de control al presiunii de aer la scufund\xc4\x83ri este un instrument cu ajutorul c\xc4\x83ruia se verific\xc4\x83 dac\xc4\x83 butelia de scufundare a aparatului autonom de respirat sub ap\xc4\x83 este umplut\xc4\x83 cu aer la presiune corect\xc4\x83._NEWLINE_Manometrul de control este un manometru de \xc3\xaenalt\xc4\x83 presiune ce are cadranul marcat \xc3\xaen bar sau atmosfere/at (1 at = 0,981 bar)._NEWLINE_Manometrele de control produse \xc3\xaen S.U.A. au cadranul gradat \xc3\xaen PSI (pounds per square inch) - 1 PSI = 6,9 X 0,01 bar = 6,8 X 0,01 at._NEWLINE_Manometrul de control este un manometru cu element de m\xc4\x83sur\xc4\x83 elastic de acela\xc8\x99i tip cu manometrul submersibil, dar nu este nici etan\xc8\x99 \xc8\x99i nici rezistent la presiune exterioar\xc4\x83 (de exemplu, subacvatic\xc4\x83)._NEWLINE_Manometrul de control este prev\xc4\x83zut cu un dispozitiv de racordare (ata\xc8\x99are) rapid\xc4\x83 la robinetul buteliei de scufundare tip INT sau DIN \xc8\x99i o supap\xc4\x83 cu ac\xc8\x9bionare manual\xc4\x83 (neautomat\xc4\x83) pentru evacuarea aerului sub presiune r\xc4\x83mas \xc3\xaen interiorul manometrului dup\xc4\x83 \xc3\xaenchiderea robinetului buteliei.'